Valgomoji rūgštynė

Valgomoji rūgštynė (Rumex acetosa) – rūgtinių (Polygonaceae) šeimos, rūgštynių (Rumex) genties daugiametis žolinis augalas.

Aukštis iki 60 cm. Stiebas status, lankstus. Šaknys kuokštinės, vešlios, auga giliai. Lapai 7-15 cm ilgio, apatiniai strėliški, ilgais lapkočiais, aukščiau esantys bekočiai, dažnai rausvėja. Augalas dvinamis. Žiedai susitelkę žalsvai raudonuose žiedynuose. Sunokusios sėklos rudos.

Auga pievose, pamiškėse, ganyklose, miško laukymėse, auginama daržuose. Lietuvoje labai dažna.

Valgomosios rūgštynės lapai, jauni stiebai naudojami salotoms, sriuboms, padažams.Lyle, Katie Letcher (2010) [2004]. The Complete Guide to Edible Wild Plants, Mushrooms, Fruits, and Nuts: How to Find, Identify, and Cook Them (2nd ed.). Guilford, CN: FalconGuides. pp. 29–30. Lietuvoje ruošiamas specialus patiekalas iš rūgštynių – rūgštynių barščiai. Lapuose gausu askorbo rūgšties, suteikiančios augalui būdingą rūgštumą. Gausu vitaminų C, B, karotino, oksalo rūgšties.Лекарственные свойства сельскохозяйственных растений / под ред. М. И. Борисова. – Мн.: Ураджай, 1974. – С. 64.

Kenkėjai: rūgštyninis lapgraužis (Gastrophysa viridula), dedantis geltonus kiaušinėlius, iš kurių išsirita lervos.

 Šaltiniai 

Kategorija:Rūgtiniai
Kategorija:Lapinės daržovės